Diari Oficial de la Generalitat Valenciana


Sumari del DOGV 7540, del 04-06-2015 (2015/5275)

RESOLUCIÓ de 25 de maig de 2015, del director general de Centres i Personal Docent de la Conselleria d'Educació, Cultura i Esport, per la qual, en execució de sentència del Tribunal Superior de Justícia de la Comunitat Valenciana, s'inclou una aspirant en la llista de seleccionats en les proves selectives convocades per Resolució de 27 d'abril de 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7540

Data del DOGV
:   04-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5275


Data del document
:   25-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 25 de maig de 2015, del director general de Centres i Personal Docent de la Conselleria d'Educació, Cultura i Esport, per la qual, en execució de sentència del Tribunal Superior de Justícia de la Comunitat Valenciana, s'inclou una aspirant en la llista de seleccionats en les proves selectives convocades per Resolució de 27 d'abril de 2010. [2015/5275]  
Per la Resolució de 27 d'abril de 2010, de la Conselleria d'Educació (DOCV 6257, 30.04..2010), es va convocar procediment selectiu per a ingrés en el cos de Mestres, en què va participar Núria Gallur Sabater, davant del tribunal número 13 de València de l'especialitat d'Infantil.  
  
La senyora Gallur Sabater va interposar un recurs d'alçada contra el resultat de l'esmentat procés i posteriorment un recurs contenciós administratiu davant del Tribunal Superior de Justícia de la Comunitat Valenciana, el qual va dictar la sentència número 195/2013; contra esta va interposar el recurs de cassació núm. 1553/2013 davant del Tribunal Suprem, el qual va dictar sentència el 3 de desembre de 2014, i la notificació de la sentència va tindre entrada en esta Conselleria amb data 3 d'abril de 2015.   
La resolució de la Sala estima el recurs interposat per la Núria Gallur Sabater i anula l'actuació administrativa per no ajustar-se a dret, amb l'abast i als efectes del que exposa en el fonament de dret quint de la sentència. L'esmentat fonament afirma que l'estimació parcial del recurs té l'abast següent:  
a) anular les actuacions administratives impugnades i retrotraure el procés selectiu, únicament quant a la recurrent, a fi que es valoren els seus mèrits, oferint-li prèviament l'opció d'excloure, per al càlcul de la nota mitjana corresponent al títol acadèmic alegat, les assignatures de lliure configuració que no li resulten necessàries per a completar la càrrega lectiva global que segons el seu Pla d'estudis resulta obligada per a obtindre el títol; i   
b) colocar-la en la relació definitiva d'aprovats, en el lloc que li corresponga, si la puntuació final resultant és superior a l'obtinguda per l'última persona que figura en la dita relació.  
El 21 d'abril de 2015 se li va fer l'oferiment en els termes requerits per la Sala, i la senyora Gallur Sabater va presentar un escrit el 30 d'abril de 2015 en el qual exercia la dita opció i, en conseqüència, d'acord amb l'apartat 2.1 del barem que figura com a annex I de la convocatòria, li correspon en este una puntuació d'1,5000 punts, de manera que en la fase de concurs queda amb un total de 5 punts.  
  
D'acord amb la base 8.3 de la convocatòria, feta la ponderació corresponent de les puntuacions obtingudes en la fase d'oposició i en la fase de concurs, la puntuació global de la senyora Gallur Sabater en el procediment selectiu seria de 7,5200 punts, amb la qual cosa resulta com a aspirant seleccionada.  
  
En virtut del que s'ha exposat, i vistes les disposicions legals més amunt referenciades i les altres d'aplicació general, resolc:  
  
Primer  
Incloure Núria Gallur Sabater en la llista publicada el 14 de juliol de 2010, en què s'allisten els aspirants que van superar les proves selectives convocades per la Resolució de 27 d'abril de 2010, de la Conselleria d'Educació, per a ingrés en el cos de Mestres, en l'especialitat d'Educació Infantil, i pel procediment d'ingrés lliure, amb una puntuació global de 7,5200 punts.  
  
Segon  
Modificar la Resolució de 17 de setembre de 2010, de la Direcció General de Personal (DOCV 07.10.2010), per la qual es nomenen funcionaris en pràctiques del cos de Mestres els aspirants seleccionats en el dit procediment selectiu, en el sentit d'incloure-hi Núria Gallur Sabater. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà mitjançant l'examen de la documentació que es requerix en la base 10 d'aquella, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
  
Tercer  
Atés que la realització del període de pràctiques forma part del procés selectiu als efectes de comprovar l'aptitud per a la docència dels aspirants seleccionats, Núria Gallur Sabater haurà de fer-lo durant el pròxim curs 2015-2016, en els termes regulats en la Resolució de 13 d'octubre de 2010, de la Direcció General de Personal, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per Resolució de 27 d'abril de 2010.  
  
Contra la present resolució podrà interposar-se incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de maig de 2015.- El director general de Centres i Personal Docent: Santiago Martí Alepuz.